Praktiki tapşırıq və fəaliyyətlər

Tapşırıq və fəaliyyətlər | Təlimat və tövsiyələr
Arıçılıq məhsullarının yığımı və emalı zamanı təhlükəsizliyin əsaslarının öyrənilməsi | Bal süzümündən əvvəl lazım olan bütün alətlərin sazlığını yoxlayın. Vərəmumun yığımı zamanı təhlükəsizlik qaydalarına riayət edin. Əllərin zədələnməməsi üçün xüsusi tutacaqlarla bərkidilmiş ülgüclə zəhəri lövhələrdən təmizləyin. Şanların möhürlərinin açılması üçün buxar bıçaqlarından istifadə edilərkən təhlükəsizlik qaydalarına riayət edin. Qızdırıcı cihazlardan istifadə etmək üçün təhlükəsizliklə bağlı təlimatı öyrənin. Arıxana mumsıxanı ilə işləyərkən ehtiyat tədbirlərini nəzərə alın.
Arı ailələrinin nəqli zamanı təhlükəsizliyə dair tələblərin tətbiq edilməsi | Yüklənməmişdən əvvəl pətəyin tərkib hissələrinin möhkəm bağlandığı, metal torun yerində olduğuna diqqət edin. Pətəkdəki çərçivələrin yaxşı bərkidilməsinə əmin olun ki, sürfə və arılar zədələnməsin. Yükləmə və boşaltma zamanı nəqliyyat vasitələrinin düzgün saxlanmasında diqqətli olun. Nəqliyyat vasitəsinin sazlığını nəzərə alın. Arılarla birlikdə yük yerində insanların yerləşməsinin qadağan olduğuna diqqət edin.
Arıların köçürülməsi zamanı təhlükəsizlik tədbirlərinin nəzərə alınması | Köçməzdən əvvəl hazırlığın nə səviyyədə olmasına diqqət edin. Arıxananın yerinin seçilməsində diqqətli olun. Bitkilərin nektar ehtiyatlarını müəyyən edin. Köçmə zamanı odla işləyərkən təhlükəsizlik qaydalarına əməl edin. Meşədə yerləşən arıxananın ətrafına 6-8 metr eninə (yanğına qarşı) müdafiə zolağının olmasına diqqət edin. Tüstü körüyünün alışdırılmasnda təhlükəsizlik qaydalarına riayət etməyi unutmayın.