- Birinci allergik reaksiyanın yüngül dərəcəsi - əsasən dəridə (qızartı, şiş, gicişmə), hərarətin qalxması, ümumi narahatçılıqla müşahidə olunur;
- İkinci allergik reaksiyanın orta dərəcəsi - daxili orqanların güclü əzələlərinin spazması ilə bağlı olan pozğunluqlardır ki, onlar da öz növbəsində kliniki olaraq hava çatışmazlığı, qarnın aşağısı və qarında olan ağrılar, ürəkbulanma, qorxu hissi ilə müşahidə olunur;

Üçüncü allergik reaksiyanın ağır dərəcəsi - sürətlə inkişaf edir, kliniki əlamətlərindən ağır formada damar zəifliyi, damar təzyiqinin kəskin şəkildə aşağı düşməsi, huşsuzluq, öz-özünə işəmə və s..

Vaxtı-vaxtında köməklik göstərilməzsə, boğulmaq, beynin şişi, kəskin ürək çatışmazlığı və ya ağ ciyərin şişməsindən insan ölə bilər. Yerli reaksiyalar az olur və ya heç olmur.

Sancmadan zərər çəkmiş şəxsə kömək aşağıdakı qaydada aparılmalıdır: zəhərli kisəciklə birlikdə sancma tikanını (yaxşı olar ki, tiyə ilə olunsun) çıxardın və yaranın ətrafında olan dərini zəhər çıxana kimi sıxın; sancma yerini (70-96 faizlik) təmizlənmiş spirt və ya turş manqan kalium məhlulu ilə təmizləyin. Naşatır spirti (ammonyak məhlulu), yod tinkturası, spirtli kalendula tinkturasından da istifadə etmək olar.

Xalq təbabəti ilə müalicə etmək məqsədi ilə cəfəri, sirkəli su və ya soğan dilimlərini sirkəyə salaraq istifadə etmək olar. Ayran, qatıq içmək vacibdir. Həmçinin zəhəri yaxşı çəkmək və şişi azaltmaq üçün sancma yerinə şəkər, bal və ya qatıq qoymaq olar. Sonra isə sancma yerinə buz və ya soyuq bir şey qoyun. Şişlər və dərinin ağrıyan yerlərinə borat turşusundan olan məhlulu qoyun (1 stəkan suya 1 çay qaşığı). Tərkibində kalendula, spirt və lanolin olan xüsusi maz ağrını kəsərək və xoşagəlməz hissləri götürərək yaxşı təsir göstərir. Eyni zamanda antiqistamin dərmanları qəbul etmək də məsləhətlidir (dimedrol, suprastin, taveqil, diazolin).

Arı sancması zamanı spirtli içkilər içmək qəti qadağandır, çünki onlar zəhəri canına çəkir və şişləri artırır. Sancma yerini masaj eləmək olmaz. İsti maye qəbul etmək məsləhətlidir (məsələn, yaxşı şirin çay).

Ağır hallarda ürək-damar və sinir sistemləri tərəfindən yaranan təhlükəli simptomlar zamanı zərərçəkəni çarpayıya uzandırmaq lazımdır, dilin qatlanması və hava çatışmazlığının qarşısını almaq üçün başı böyrü üstə çevirmək və alt çənəni saxlamaq lazımdır.

Kəskin allergik reaksiyalar zamanı dərialtı 0,5 millilitr 0,1 faizlik adrenalin hidroxlorid və ya 1 millilitr 5 faizlik efedrin hidroxlorid məhlulu vururlar.

Ürək çatışmazlığı zamanı dərialtı kordiamin, kofein vururlar. Sinir sisteminin pozulması zamanı sakitləşdirici dərmanlar və yuxu dərmanları (brom, lüminal, sibazon) təyin edirlər.

Arı zəhəri ilə ağır zəhərlənmə hallarında xəstəxanada həkim tərəfindən müalicəvi tədbirlər görülür.

Cücü sancmalarına qarşı həssas olan insanlar, həmçinin ağır ürək-damar, böyrək, diabet, bronxial-astma xəstəlikləri olan şəxslər, həmçinin dəri reaksiyalarına həssas olan insanlar arılardan uzaq olmalıdır və həmişə onların özlərində antiqistamin dərmanlar olmalıdır.