7. Arı ailələrinə qulluq zamanı əməyin təhlükəsizlik qaydaları

Arı ailələrinə qulluq zamanı bütün işləri tüstü körüyü (Şəkil 7.1) və fərdi mühafizə vasitələrindən (üz toru (Şəkil 7.2), qolçaqlar və kombinezon və ya ağ xalat) istifadə edərək aparırlar. İşə başlamamışdan əvvəl tüstü körüyünü qatranlanmamış ağac növlərindən olan çürümüş ovuntularla doldurun. Tüstü körüyünü yandırılmış halda arıxana ərazisində baxımsız saxlamaq olmaz:

- Müalicəvi maddələri tüstü körüyündə yandırarkən adi qapağı onun üzərindən çıxarın və uzunsov lüləyi gövdəyə salın;
- Tüstü körüyü yandırılan yeri yaşayış və istehsal yerlərindən uzaq məsafədə quraşdırın. Üzərinə qum səpin. Tüstü körüyündən tökülən kül və kömürü yaxınlıqda quyu qazaraq ora tökün;
- Tüstü körüyü ilə işləyərkən pətəklərin yanında diqqətli olun, istiləşdirici yastıqça və pətəyin yanmasına səbəb olan qığılcımların əmələ gəlməsinə imkan verməyin;
- Çərçivələrdə yarıqları açarkən zədələnməmək üçün xüsusi dirəklərdən istifadə edin, neştər və bizlə işləyin (Şəkil 7.3);
- Çərçivələrin elektrik şanlanmasını texniki sənədlərin tələblərinə uyğun hazırlanmış cihazla aparın (Şəkil 7.4);
- Bu məqsədlə avtomatik transformatorlardan istifadə etməyin, həmçinin də reostat, plitə vasitəsi ilə şanlanmış çərçivəni elektrik cərəyanına birləşdirməyin;
- Arı ailələrinə baxış keçirilərkən və onlar təmizlənərkən sərt hərəkət etməyin, parfümeriya və kosmetik vasitələr və kəskin qoxulu maddələrdən istifadə etməyin. Pis hava şəraitində arı ailəsinə baxış keçirilməsi, arıların isti tüstü ilə tüstüləndirilməsi qadağandır. Yalnız az miqdarda soyuq tüstü onları sakitləşdirə bilər;

Şəkil 7.1. Tüstü körüyü

Şəkil 7.2. Üz toru

Şəkil 7.3. Biz