2. Yanğın təhlükəsizliyinin əsasları

Bütün müəssisələrdə görünən yerlərdə yanğın təhlükəsizliyi qaydalarına dair təlimat, həmçinin yanğın təhlükəsizliyinə dair məsul şəxslərin adı asılmalıdır.

Ümumi əsaslara görə emalatxanalar və ona oxşar tipli yaşayış evlərinə aid olan stasionar arıxana binaları yanğın təhlükəsizlik tələblərinə cavab verməlidir.

Arıxana təsərrüfatlarının bütün müəssisələri yanğına qarşı lövhələrlə təchiz olunmalı və orada iki yanğınsöndürən, iki vedrə, iki bel, ling, qarmaq, balta olmalıdır (Şəkil 2.1). Onun yanında 0,5 kub metr həcmində qumla dolu olan yeşik və tutumluluğu 200 litr olan su ilə dolu çəllək olmalıdır (Şəkil 2.2).

Şan saxlanılan yerin divarlar və tavanı əhəng məhlulu ilə ağardılır, yeri isə sementlənir.

- Yollar, keçidlər, döngələr, su anbarlarına gedən yollar, yanğın alətləri və avadanlığı yerləşən bütün yollar hərəkət üçün boş olmalıdır, yanğın siqnalizasiyası isə əlçatan yerdə olmalıdır;
- Keçid, çıxış, koridor, dəhliz, pilləkən, bütün binaların çardaqları saz vəziyyətində saxlanılmalı və heç nə ilə yolu tutulmamalıdır;
- Soba və qaz plitələri olan yerləri qışlama yerinə 25 metrə yaxın yerdə yerləşdirmək olmaz;
- Elektrik və qaz plitələrini odadavamlı yerdə quraşdırmaq lazımdır. 0,5 metrə yaxın məsafədə yerləşən divara tənəkə lövhə ilə üz çəkilməlidir;

Şəkil 2.1. Yanğına qarşı təchiz olunmuş lövhə

Şəkil 2.2. Su çəlləyi

- Qızdırıcı cihazlardan (qaz plitəsi, lehim lampası) yalnız əvvəlcədən təlimatlandırılmış şəxslər istifadə edə bilər;
- Qaz, benzin və digər alışqan yanacağı mütləq kip bağlanan bidon (maye tökmək üçün germetik ağızlı qab) və digər qabda saxlanmalıdır;
- Günəş şüasından qorumaq üçün onların üstü yanğına qarşı örtüklə örtülməli və dərin qazılmış yerdə saxlanmalıdır;