Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Tez-tez baxış keçirilən ailələrin durumuna diqqətin artırılması | Ailənin normal fəaliyyətinin pozulmasına diqqət edin. Ailənin qıcıqlanaraq öz funksiyalarını yerinə yetirməkdən yayınmasına diqqət edin. Ailənin inkişaf sürəti və məhsuldarlığının azalmasına diqqət edin. Ailədə temperatur rejiminin dəyişməsi ilə əlaqədar iş keyfiyyətinin aşağı düşməsini nəzərinizdə saxlayın. Arı oğurluqları və hücumlarının baş verməsinə diqqəti artırın. Yoluxucu xəstəliklərin yayılması üçün şəraitin yaranmasını yaddan çıxarmayın.
Arı ailələrinə baxış keçirilməsinin texnikasının mənimsənilməsi | Baxışdan əvvəl bütün alət və ləvazimatları hazırlayın. Kölgədə temperatur 11-12 dərəcə Selsi olduqda arıya baxmağın məqbul olduğunu nəzərə alın. Yaz və yayda baxış keçirməyin səmərəli vaxtını öyrənin və bunu diqqətinizdən yayındırmayın. Arıların təlimi üçün tüstüdən istifadə etməyi unutmayın. Çərçivələrin hissə-hissə açılmasına diqqət edin. Arıları güclü qıcıqlandıra biləcək bütün əməliyyatları baxışın sonunda icra etməyə çalışın.
Yığımsız vaxtda ailəyə baxışın keçirilməsi | Arı oğurluğunun səbəblərini öyrənin. Arı oğurluğu ilə mübarizə aparmağa yox, qarşısını almağa çalışın. Əgər tədbirlərə baxmayaraq, oğurluq və hücum baş verirsə, ehtiyat və ailələri bir-birindən qoruma tədbirlərini həyata keçirməyi unutmayın.