Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arıxananın yanğına qarşı mübarizə istiqamətində qurulması | Arıxanada yanğın təhlükəsizliyi qaydalarına dair “Təlimat”, bu işə məsul şəxslərin adlarının asılmasına diqqət yetirin. Arıxanada yanğın zamanı istifadə olunacaq əşyaların (yanğınsöndürən, vedrə, bel, ling, qarmaq, balta) olmasına diqqət yetirin. Arıxanada bütün hərəkət istiqamətlərinin nə üçün açıq olmasını diqqətinizdə saxlayın.
Arıxanada qızdırıcı cihazların təhlükəsizlik baxımından yerləşdirilməsi | Soba və qaz plitələrinin qışlama yerindən nə qədər aralı olması, hansı şəraitdə yerləşdirilməsinə diqqət yetirin. Həmin cihazlardan kimlərin istifadə edə bilməsini yadda saxlayın. Alışqan yanacaq olan qabları necə və hansı şəraitdə saxlamağın qaydalarını öyrənin.
Təhlükəsizliyə görə arıxanada qadağan olunmuş qaydaların öyrənilməsi | Arıxanada açıq odu yandırıb-yaymağın fəsadlı nəticələrini göz önündə canlandırın. Tüstü körüyündən istifadənin təhlükəsizlik qaydalarını öyrənərək tətbiq etməyə çalışın. Donmuş su kəmərləri və kanalizasiya borularını təlimata uyğun olaraq açmağa çalışın. Açıq oddan istifadə etmək olmaz.